Kamu bisa jelasin ke aku soal Pentadbiran Penerbangan Persekutuan dalam bahasa melayu?

Pentadbiran Penerbangan Persekutuan (, FAA) ialah lembaga penerbangan kebangsaan Amerika Syarikat. Sebagai sebuah agensi Jabatan Pengangkutan Amerika Syarikat, ia bertanggungjawab mengawal dan memantau segala aspek penerbangan awam di A.S.  Akta Penerbangan Persekutuan 1958 membentuk pertubuhan ini di bawah nama "Agensi Penerbangan Persekutuan" (Federal Aviation Agency), dan memakai nama sekarangnya pada tahun 1966 apabila bernaung di bawah Jabatan Pengangkutan.

Antara peranan utama FAA ialah:

Mengawal pengangkutan angkasa komersil AS

Mengawal piawaian geometri dan pemeriksaan penerbangan kemudahan pandu arah udara

Menggalakkan dan membangunkan aeronautik awam, termasuk teknologi penerbangan baru

Mengeluarkan, menggantung, atau menarik balik sijil juruterbang

Mengawal penerbangan awam untuk memupuk keselamatan, terutamanya melalui pejabat tempatan yang dipanggil Pejabat Daerah Piawaian Penerbangan (Flight Standards District Office)

Membangunkan dan mengendalikan sistem kawalan dan pandu arah lalulintas udara untuk pesawat awam dan tentera

Menyelidik dan membangunkan Sistem Ruang Angkasa Negara dan aeronautik awam

Membangunkan dan menjalankan program untuk mengawal hingar pesawat dan kesan-kesan penerbangan awam yang lain